**VIEŠOJO PIRKIMO SUTARTIS**

Akcinė bendrovė „Via Lietuva“, juridinio asmens kodas 188710638, kurios registruota buveinė yra Kauno g. 22-202, Vilnius, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama įgalioto darbuotojo, toliau vadinama **Užsakovu**, ir

AB ,,VIAMATIKA“, juridinio asmens kodas 120721845, kurios registruota buveinė yra Granito g. 3-101, Vilnius, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama, veikiančio pagal bendrovės įstatus, patvirtintus 2021 m. birželio 14 d. Lietuvos Respublikos susisiekimo ministro įsakymu Nr. 3-315 bei įregistruotus Lietuvos Respublikos juridinių asmenų registre, toliau vadinama **Teikėju**,

toliau kartu šioje sutartyje Užsakovas ir Teikėjas vadinami **Šalimis**, o kiekvienas atskirai – **Šalimi**, sudarė šią sutartį, toliau vadinamą **Sutartimi**.

1. **Bendrosios nuostatos**
2. Ši Sutartis susideda iš toliau nurodytų dokumentų, kurie apima „Sutarties“ sąvoką ir kurie ginčo atveju, taikomi tokia prioriteto tvarka:
   1. Sutartis;
   2. Pirkimo dokumentai;
   3. Sutarties pakeitimai;
   4. Pasiūlymas.
3. Jeigu Sutartyje nenurodyta kitaip, Sutartyje vartojamos sąvokos atitinka Pirkimo dokumentuose ir Lietuvos Respublikos viešųjų pirkimų įstatyme (toliau –Viešųjų pirkimų įstatymas) vartojamas sąvokas. Sutarties skyrių pavadinimai naudojami tik nuorodų tikslu ir negali būti naudojami aiškinant Sutartį.
4. Jeigu Sutartyje nenurodyta kitaip, žodžiai, vartojami vienaskaitos forma, taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai, reiškiantys asmenis, apima ir juridinius, ir fizinius asmenis, o nuoroda į visumą, taip pat reiškia ir nuorodą į jos dalį, ir (kiekvienu konkrečiu atveju) atvirkščiai.
5. Jeigu Sutartyje nurodyta reikšmė skaičiais ir žodžiais skiriasi, vadovaujamasi žodžiu nurodyta reikšme.
6. Jeigu Sutartyje nenurodyta kitaip, trukmė ir terminai skaičiuojami kalendorinėmis dienomis.
7. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.
8. **SUTARTIES DALYKAS**
9. Vadovaudamasis šioje Sutartyje nustatytomis sąlygomis ir tvarka, Teikėjas įsipareigoja pagal Užsakovo pateiktą Techninę specifikaciją teikti „***Valstybinės reikšmės krašto kelio Nr. 154 Šiauliai–Gruzdžiai–Naujoji Akmenė kapitalinis remontas, įrengiant 54,840 km žiedinę sankryžą“*** techninės priežiūros paslaugas (toliau – **Paslaugos**).
10. Paslaugų apimtis: techninės priežiūros paslaugos tiesiant (statant) naujai, rekonstruojant, remontuojant bei kitais Lietuvos Respublikos statybos įstatyme (toliau **–** Statybos įstatymas) numatytais statybos atvejais valstybinės reikšmės kelius bei kitus kelių statinius (Techninė specifikacija Kelių tiesimo, rekonstravimo ir remonto darbų techninė priežiūra (toliau **– Techninė specifikacija)** (1 priedas).
11. Užsakovas įsipareigoja priimti tinkamai suteiktų Paslaugų rezultatą ir sumokėti Teikėjui Sutartyje numatytą kainą nustatytomis sąlygomis ir terminais. Detalus Paslaugų aprašymas pateikiamas pirkimo dokumentuose ir Techninėje specifikacijoje.
12. **SUTARTIES KAINODARA**
13. Pirkimo sutartyje yra pasirinktas šis kainos apskaičiavimo būdas: **fiksuotas procentas** (*kitas kainos apskaičiavimo būdas pagal* *Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“, 10.7* *punktą*).
14. Pradinės Sutarties vertė yra **29 250,00** (*dvidešimt devyni tūkstančiai du šimtai penkiasdešimt eurų, 00 ct*) Eur su PVM. Pradinės Sutarties vertė be PVM yra **24 173,55** (*dvidešimt keturi tūkstančiai vienas šimtas septyniasdešimt trys eurai, 55 ct*) Eur, 21 proc. PVM yra ***5 076,45*** (*penki tūkstančiai septyniasdešimt šeši eurai, 45 ct*) Eur. Šioje Sutartyje Pradinės Sutarties vertė yra lygi Teikėjo Konkretaus pirkimo Dinaminės pirkimo sistemos pagrindu pateikto Paslaugų teikimo procento, kuris yra ***3,90*** **%**, ir Pasiūlyme nurodytos preliminarios SMD (statybos ir montavimo darbų – toliau SMD) sandaugai. Teikėjas, nurodydamas Paslaugų teikimo procentą, turi atsižvelgi, įsivertinti ir įtraukti visus mokesčius bei visas kitas išlaidas, susijusias su Sutarties vykdymu.
15. Sutarties kaina bus lygi Teikėjui pagal šią Sutartį sumokėtai pinigų sumai ir priklausys nuo faktiškai suteiktų Paslaugų apimčių, reikalingų pirkimo sutarčiai tinkamai įvykdyti, tačiau negalės viršyti Pradinės Sutarties vertės.
16. Sutarties kaina pagal bendrą kainų lygio kitimą perskaičiuojama nebus, tačiau Pradinės Sutarties vertė keičiasi (didėja arba mažėja) atlikus SMD perskaičiavimą statybos darbų sutartyje nustatyta tvarka.
17. Pradinės Sutarties vertė dėl pasikeitusių mokesčių perskaičiuojama tokia tvarka:
    1. mokestis, kuriam pasikeitus perskaičiuojama Sutarties vertė: pridėtinės vertės mokestis (PVM). Pasikeitus kitiems mokesčiams, Sutarties vertė nebus perskaičiuojama;
    2. perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas mokesčio tarifas;
    3. perskaičiavimo formulė: pasikeitus PVM tarifo dydžiui, Sutarties vertėje esantis PVM tarifas neperduotiems (toliau – neatliktiems) darbams keičiamas (mažinamas ar didinamas) pagal Lietuvos Respublikos teisės aktus;
    4. Pradinės Sutarties vertės dėl pasikeitusių mokesčių pakeitimas įforminamas papildomu Šalių susitarimu;
    5. perskaičiuota Sutarties vertė pradedama taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiamas šio mokesčio tarifas, nurodytos tarifo įsigaliojimo dienos.

1. **PASLAUGŲ TEIKIMO TERMINAI**
   1. Paslaugų teikimo termino pabaiga priklausys nuo statybos darbų sutarties ar statybos darbų sutarčių grupės, kurioms bus teikiamos Paslaugos, vykdymo terminų, bei nuo statybos darbų sutarčių sutartinių įsipareigojimų visiško įvykdymo termino.
   2. Paslaugų teikimas pagal šią Sutartį vykdomas iki visiško sutartinių įsipareigojimų, įskaitant sutartinius įsipareigojimus statybos darbams suteikiamo garantinio termino metu, įvykdymo.
   3. Sutarties vykdymo metu Paslaugų teikimas gali būti sustabdomas dėl finansavimo trūkumo. Išnykus aplinkybėms, dėl kurių Paslaugų teikimas sustabdytas, ir atnaujinus Paslaugų teikimą, Paslaugos teikiamos per joms likusį laikotarpį. Paslaugų teikimo sustabdymas ir (ar) Paslaugų teikimo atnaujinimas įforminamas raštu.
2. **PASLAUGŲ TEIKIMAS IR PASLAUGŲ REZULTATO PERDAVIMAS**

*V.A. Paslaugų teikimas*

* 1. Teikėjas Paslaugas privalo teikti laikydamasis Sutartyje ir Techninėje specifikacijoje nurodytų Paslaugų teikimo terminų.
  2. Teikėjas įsipareigoja tinkamai ir kokybiškai teikti Paslaugas pagal Užsakovo pateiktą Techninę specifikaciją, laikydamasis Sutarties nuostatų, Užsakovo nurodymų ir pateiktų dokumentų, taip pat galiojančių teisės aktų.
  3. Teikdamas Paslaugas, Teikėjas privalo veikti sąžiningai ir protingai, kad tai labiausiai atitiktų Užsakovo interesus, laikydamasis nusistovėjusios praktikos ir atitinkamos profesijos standartų.
  4. Teikėjas savarankiškai apsirūpina Paslaugoms teikti reikalingomis priemonėmis ir materialiniais ištekliais.
  5. Teikėjas privalės užtikrinti statinio statybos techninę priežiūrą visu atliekamų statybos darbų sutartinių įsipareigojimų vykdymo metu, nepriklausomai nuo šių statybos darbų atlikimo apimčių.
  6. Užsakovas turi teisę tikrinti Paslaugų teikimo eigą ir kokybę, nesikišdamas į Teikėjo ūkinę komercinę veiklą.

*V.B. Paslaugų rezultatų perdavimas*

* 1. Užsakovas įsipareigoja priimti iš Teikėjo Techninėje specifikacijoje nurodytas kokybinius reikalavimus atitinkančias Paslaugas šioje Sutartyje nustatyta tvarka ir terminais.
  2. Prieš priimdamas teikiamų Paslaugų rezultatus, Užsakovas turi teisę juos patikrinti.
  3. Teikiamų Paslaugų rezultatus Teikėjas perduoda Užsakovui, o Užsakovas priima pasirašydami Ataskaitinio mėnesio išlaidų paskirstymo pagal objektus pažymas F3 (prilyginamas aktams už teikiamas paslaugas) (toliau –Aktai), kuriais Užsakovas patvirtina priėmęs, o Teikėjas – perdavęs suteiktų Paslaugų rezultatus.
  4. Užsakovas pasirašo Aktus arba raštu pateikia atsisakymo pasirašyti Aktus priežastis ir nustato protingą terminą neatitikimams ir trūkumams pašalinti, nepratęsiant Sutarties IV skyriuje nustatytų terminų.
  5. Užsakovui Sutartyje nustatyta tvarka informavus apie atsisakymą pasirašyti Aktus ir nurodžius priežastis, Teikėjas neturi teisės vienašališkai pasirašyti Aktų bei privalo ištaisyti Užsakovo nurodytus neatitikimus ir trūkumus per Užsakovo nustatytą terminą. Jei Užsakovo nurodytų trūkumų ištaisyti per Užsakovo nustatytą terminą nėra galimybės, Teikėjas nedelsdamas informuoja apie tai Užsakovą.
  6. Ištaisęs trūkumus ir neatitikimus, Teikėjas vėl įgyja teisę kreiptis į Užsakovą dėl Aktų pasirašymo.

**VI. ATSISKAITYMO TVARKA**

*VI. A. Bendroji atsiskaitymo tvarka*

* 1. Užsakovas įsipareigoja Sutartyje nustatytomis sąlygomis ir tvarka, pagal pateiktus atsiskaitymo dokumentus apmokėti už laiku, tinkamai ir kokybiškai teikiamas Paslaugas tokia tvarka: pirmą statybos darbų vykdymo mėnesį Teikėjui bus išmokama 5 (penki) procentai nuo Sutarties 11 punkte nurodytos Pradinės Sutarties vertės; 10 (dešimt) procentų Pradinės Sutarties vertės Teikėjui bus išmokama pasirašius ir užregistravus Atliktų statybos darbų perdavimo statytojui (užsakovui) komisijos (toliau – Komisija) aktą (neviršijant Pradinės Sutarties vertės); likusi Sutarties kainos dalis bus išmokama per visąlikusį statybos darbų sutartyje numatytą statybos darbų vykdymo laikotarpį, kai statybos darbai buvo vykdomi fiziškai (visais atvejais bus vertinama pagal įrašus statybos darbų žurnale).
  2. Teikėjas įsipareigoja pateikti Užsakovui planuojamą piniginių srautų grafiką, pasirašytą kvalifikuotu el. parašu, vadovaudamasis 31 punkte nustatyta apmokėjimo už Paslaugas tvarka, ne vėliau kaip per 10 (dešimt) darbo dienų nuo Sutarties pasirašymo dienos. Jeigu Sutarties vykdymo laikotarpiu planuojamas piniginių srautų grafikas tampa neaktualus jis turi būti koreguojamas (pavyzdžiui darbų nevykdymo metu ir kt.) ir, pasirašytas kvalifikuotu el. parašu, pateikiamas Užsakovui. Koreguodamas planuojamą piniginių srautų grafiką, Teikėjas išdalina likusią neišmokėtą Sutarties vertės dalį lygiomis dalimis likusiam statybos darbų sutartyje nurodytam statybos darbų vykdymo laikotarpiui. Jei Komisijos aktas bus pasirašytas anksčiau nei statybos darbų sutartyje numatytas statybos darbų vykdymo laikotarpis, Teikėjui išmokama sulaikyta galutiniam atsiskaitymui 10 (dešimties) procentų nuo Sutarties vertės suma ir/ar likusi neišmokėta Sutarties kaina, jeigu tokia yra, neviršijant Pradinės Sutarties vertės.
  3. Teikėjas įsipareigoja ne vėliau kaip iki kiekvieno einamo mėnesio **25 (dvidešimt penktos) dienos** atsiskaitymo už teikiamas Paslaugas dokumentus, pasirašytus kvalifikuotu el. parašu, pateikti Užsakovui naudojantis informacinės sistemos „SABIS“ priemonėmis. Elektroninės sąskaitos faktūros, atitinkančios Europos elektroninių sąskaitų faktūrų standartą, gali būti teikiamos Teikėjo pasirinktomis elektroninėmis priemonėmis. Teikėjui pateikus sąskaitą faktūrą kitais būdais ar priemonėmis, išskyrus Viešųjų pirkimų įstatymo 22 straipsnio 12 dalyje nurodytais atvejais, laikoma, kad sąskaita faktūra Užsakovui nepateikta.
  4. Atsiskaitymo už teikiamas Paslaugas dokumentus sudaro:
  5. PVM sąskaita faktūra;
  6. Aktas.
  7. Akto ir piniginių srautų grafiko formos turi būti iš anksto suderintos su Užsakovu.
  8. Už teikiamas Paslaugas Užsakovas apmoka Teikėjui per 30 (trisdešimt) kalendorinių dienų nuo dienos, kai Užsakovas gauna tinkamai pateiktus visus atsiskaitymo dokumentus.
  9. Tais atvejais, kai vėluoja finansavimas iš biudžeto, mokėjimai gali būti atidedami vėlavimo laikotarpiui, bet ne ilgiau kaip 60 (šešiasdešimt) dienų.
  10. Jeigu Teikėjo pateikta PVM sąskaita faktūra neatitinka Sutartyje nurodytų reikalavimų arba joje yra klaidų, Užsakovas tokią PVM sąskaitą faktūrą grąžina Teikėjui. Šiuo atveju laikoma, kad Užsakovui prievolė, nurodyta Sutarties 36 punkte, neatsirado.
  11. Sutartyje nustatyta tvarka, laiku ir tinkamai neįvykdžius ir nepridavus Užsakovui Paslaugų bei nepateikus atsiskaitymo už suteiktas Paslaugas dokumentų, apmokėjimo terminai yra nukeliami vėlavimo laikotarpiui.
  12. Tuo atveju, kai Užsakovas atsisako Sutartyje numatytų Paslaugų, Užsakovas sumoka Teikėjui už suteiktas Paslaugas iki Sutarties nutraukimo dienos.
  13. Pagal šią Sutartį priklausančias sumokėti pinigų sumas Užsakovas sumoka Teikėjui mokėjimo pavedimu. Teikėjui iš anksto neinformavus Užsakovo apie banko sąskaitos (rekvizitų) pasikeitimus, Teikėjas prisiima su tokiu nepranešimu susijusią ir iš to kylančią riziką.
  14. Užsakovas turi teisę be atskiro išankstinio Teikėjo įspėjimo sulaikyti ir (ar) išskaičiuoti iš Teikėjui pagal šią Sutartį mokamų sumų visas ir bet kokias nuostolių kompensavimo ir (ar) netesybų (delspinigių, baudų ir pan.) sumas, Teikėjo mokėtinas Užsakovui, taip pat Sutarties 69.8 papunktyje nurodytais atvejais (susidarius permokai), t. y. Užsakovui vienašališkai įskaitant vienarūšį priešpriešinį reikalavimą dėl atitinkamos sumos. Apie atliktą įskaitymą Užsakovas raštu informuoja Teikėją.
  15. Užsakovas turi teisę raštu pranešęs Teikėjui sustabdyti Teikėjui pagal Sutartį priklausančius mokėjimus, jeigu Teikėjas nevykdo arba netinkamai vykdo Sutarties VII skyriuje „Sutarties sąlygų įvykdymo užtikrinimas. Draudimas“ prisiimtus įsipareigojimus, kol šie įsipareigojimai bus tinkamai įvykdyti.

*VI.B. Tiesioginio atsiskaitymo su subteikėjais sąlygos*

* 1. Tiesioginis atsiskaitymas su ūkio subjektais, kurių pajėgumais Teikėjas remiasi, išskyrus subteikėjus, nenumatytas.
  2. Teikėjui Sutarties vykdymui pasitelkus subteikėjus, Užsakovas ne vėliau kaip per 3 darbo dienas nuo Sutarties pasirašymo (jei yra žinomi subteikėjai), arba nuo informacijos apie subteikėjo pasitelkimą iš Teikėjo gavimo, raštu informuoja subteikėjus apie tiesioginio atsiskaitymo galimybę, o subteikėjas, norėdamas pasinaudoti tiesioginio atsiskaitymo galimybe, raštu pateikia prašymą Užsakovui dėl tiesioginio mokėjimo atlikimo. Tarp Užsakovo, Teikėjo ir subteikėjo gali būti pasirašoma trišalė tiesioginio atsiskaitymo su subrangovu sutartis, kurioje aprašoma tiesioginio atsiskaitymo su subteikėju tvarka.
  3. Subteikėjas, po trišalės sutarties sudarymo, norėdamas pasinaudoti tiesioginio atsiskaitymo galimybe, pateikia Užsakovui atsiskaitymo dokumentus trišalėje sutartyje nustatyta tvarka ir terminais.
  4. Tiesioginis atsiskaitymas su subteikėju gali būti atliekamas tik po to, kai subteikėjas įvykdo visą jam perduotą Paslaugų dalį ir pateikia Užsakovui atsiskaitymo dokumentus, nurodytus Sutarties VI skyriuje „Atsiskaitymo tvarka“, o Užsakovas priima atsiskaitymo dokumentus. Subteikėjui negali būti mokamas avansas.
  5. Kilus ginčui tarp Teikėjo ir subteikėjo, jie ginčus sprendžia savarankiškai, Užsakovui nedalyvaujant.
  6. Subteikėjui išmokėtų sumų dydžiu mažinamos Teikėjui mokėtinos sumos.

1. **ŠALIŲ įsipareigojimai**
   1. Užsakovas įsipareigoja:
   2. Teikėjui suteikti visą turimą informaciją ir (arba) dokumentus, kurie gali būti reikalingi Sutarčiai vykdyti. Šios Sutarties vykdymo laikotarpio pabaigoje visi dokumentai grąžinami Užsakovui;
   3. pašalinti Teikėjo pranešime (įspėjime) nurodytas aplinkybes, kurios trukdo tinkamai ir laiku vykdyti šią Sutartį, jeigu jos priklauso nuo Užsakovo valios;
   4. nutraukęs šią Sutartį ne dėl Teikėjo kaltės, atlyginti Teikėjui jo turėtas pagrįstas tiesiogines išlaidas, susijusias su Sutarties nutraukimu;
   5. Sutartyje nustatytomis sąlygomis ir tvarka, pagal pateiktus atsiskaitymo dokumentus, apmokėti už laiku, tinkamai ir kokybiškai suteiktas Paslaugas;
   6. pateikti Akcinės bendrovės „Via Lietuva“ interneto svetainėje adresu <https://vialietuva.lt/> (pasirenkant skiltį „Paslaugos“, toliau „IS „Kelių projektai“) nuotolinio vartotojo prieigos IS „Kelių projektai“ prašymo formą, naudojimosi IS „Kelių projektai“ taisykles, nuotolinio vartotojo vadovą ir aktualią informaciją. Gavus Teikėjo prašymą, bus suteikta prieiga prašyme nurodytam Teikėjo darbuotojui. Pirmą kartą jungiantis prie Valstybinės ir vietinės reikšmės kelių turto valdymo informacinės sistemos (KTVIS) reikalinga identifikacija per e-valdžios vartus ir atstovavimo prašymo pateikimas, daugiau informacijos bus pateikta „KTVIS portalo naudotojo sąsaja, prisijungimas, teisių gavimas. Naudotojo vadovas“.
2. Užsakovas turi teisę:
   1. duoti nurodymus ir pateikti papildomus dokumentus ar instrukcijas, siekiant užtikrinti greitą ir efektyvų Paslaugų teikimą ir jei tai neprieštarauja Sutarties nuostatoms bei sąlygoms;
   2. nemokėti už nekokybiškai suteiktas Paslaugas, arba atsiradus trūkumų, klaidų ir (ar) netikslumų, sustabdyti Paslaugų teikimą, iki trūkumai, klaidos ir (ar) netikslumai bus pašalinti;
   3. Teikėjui neištaisius Paslaugų trūkumų per su Užsakovu suderintą laiką, be atskiro Teikėjo įspėjimo pasitelkti trečiuosius asmenis nustatytiems trūkumams, klaidoms ir (ar) netikslumams pašalinti ir turėtomis išlaidomis sumažinti Teikėjui mokėtinas sumas.
3. Teikėjas įsipareigoja:
   1. laikytis įstatymų ir kitų teisės aktų nuostatų ir užtikrinti, kad jų laikytųsi jo darbuotojai. Teikėjas garantuoja Užsakovui nuostolių atlyginimą, jei Teikėjas ar jo darbuotojai nesilaikytų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai;
   2. vykdyti teisėtus Užsakovo nurodymus, susijusius su šios Sutarties vykdymu. Jeigu Teikėjas mano, kad Užsakovo nurodymai viršija šios Sutarties reikalavimus, jis apie tai raštu praneša Užsakovui per **5 (penkias) dienas** nuo tokio nurodymo gavimo dienos;
   3. užtikrinti, kad visa dokumentacija, susijusi su Paslaugų teikimu, būtų parengta nešališkai, laikantis įstatymų, naudojantis priimtomis ir visuotinai pripažintomis sistemomis bei gera verslo praktika;
   4. savo sąskaita apsaugoti ir apginti Užsakovą nuo bet kokių ieškinių, reikalavimų, nuostolių ar žalos, kylančios iš bet kokio Teikėjo veiksmo ar neveikimo teikiant Paslaugas, įskaitant ir bet kokius bet kokių teisinių nuostatų pažeidimus arba trečios šalies teisių į patentus, prekinius ženklus ir kitas intelektinės bei pramoninės nuosavybės formas;
   5. jeigu, siekiant laiku ir tinkamai įvykdyti Sutartį, reikia imtis veiksmų ar teikti paslaugas, kurių Teikėjas nenumatė, bet turėjo ir galėjo numatyti pagal Užsakovo teiktą informaciją, pirkimo ir kitus dokumentus, taip pat kitą viešai prieinamą informaciją, ir jie yra būtini šiai Sutarčiai tinkamai įvykdyti, šiuos veiksmus ir paslaugas Teikėjas atlieka savo sąskaita;
   6. nedelsiant įspėti Užsakovą dėl aplinkybių, kurios trukdo tinkamai ir laiku teikti Paslaugas;
   7. teikti audito ir kitoms patikrinimus vykdančioms įstaigoms visą reikalaujamą informaciją (dokumentus) šios Sutarties įgyvendinimo laikotarpiu bei Sutarčiai pasibaigus;
   8. užtikrinti, kad mokėjimo dokumentai už suteiktas Paslaugas, būtų pateikti ne daugiau nei vieną kartą, o esant tokioms situacijoms, nedelsiant informuoti Užsakovą bei grąžinti Užsakovui bet kokias permokėtas sumas;
   9. užtikrinti, kad kiekvienas Teikėjo paskirtas specialistas būtų pajėgus skirti reikiamą laiką Paslaugoms vykdyti visu Sutarties galiojimo laikotarpiu. Jei Teikėjo paskirtas specialistas neužtikrina šio įsipareigojimo, jis turi būti pakeistas kitu Teikėjo pasiūlyme nurodytu atitinkamos kvalifikacijos specialistu, užtikrinančiu šį įsipareigojimą;
   10. paskirti atsakingą (-us) darbuotoją (-us), kuriam (-iems) bus suteikta prieiga prie IS „Kelių projektai“ arba prie Valstybinės ir vietinės reikšmės kelių turto valdymo informacinės sistemos (KTVIS). Užpildytas kiekvieno nuotolinio vartotojo prieigos prašymas turi būti atsiųstas Užsakovui el. paštu. Pasikeitus atsakingam darbuotojui nedelsiant pateikti prašymą panaikinti seno darbuotojo prieigą ir naujo darbuotojo prieigai prie IS „Kelių projektai“ arba prie Valstybinės ir vietinės reikšmės kelių turto valdymo informacinės sistemos (KTVIS) sukurti;
   11. įvesti į IS „Kelių projektai“ arba į Valstybinės ir vietinės reikšmės kelių turto valdymo informacinę sistemą (KTVIS) duomenis apie objektus ir suteiktas Paslaugas, susijusias su Sutartimi (Valstybinės ir vietinės reikšmės kelių turto valdymo informacinėje sistemoje (KTVIS) įvesti pinigų srautų prognozės duomenis ir juos atnaujinti pagal aktualią rangovo pinigų srautų prognozę);
   12. užtikrinti, kad Teikėjo paskirtas pagrindinis techninis prižiūrėtojas dalyvautų Komisijos darbo metu;
   13. jeigu Sutartis sudaroma su Užsienio teikėju: ne vėliau kaip per 10 (dešimt) darbo dienų po Sutarties pasirašymo, pateikti Užsakovui teikėjo specialisto teisės pripažinimo pažymą  (dokumentą), nurodytą Konkurso sąlygose;
   14. teikdamas techninės priežiūros paslaugas, atitikti pirkimo dokumentuose jam keliamus aplinkos apsaugos vadybos sistemos reikalavimus. Tuo atveju, jei Užsakovas pareikalaus, Teikėjas ne vėliau nei per 3 (tris) darbo dienas privalo pateikti Užsakovui atitiktį minėtiems reikalavimams patvirtinančius sertifikatus;
   15. teikdamas techninės priežiūros paslaugas, atitikti Specialiosiose sąlygose nurodytus ekonominio naudingumo kriterijus. Tuo atveju, jei Užsakovas pareikalaus, Teikėjas ne vėliau nei per 3 (tris) darbo dienas privalo pateikti Užsakovui atitiktį ekonominio naudingumo kriterijams patvirtinančius dokumentus;
   16. siekti, kad Sutarties vykdymo metu būtų sunaudojama mažiau gamtos išteklių, kaip tai apibrėžta Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (toliau – Aprašas), t. y. mažinti popieriaus sunaudojimą, atsisakyti nebūtino dokumentų kopijavimo ir spausdinimo, parengtus su Sutarties vykdymu susijusius dokumentus Užsakovui pateikti tik elektroniniu formatu ir juos pasirašyti elektroniniu parašu. Tuo atveju, jeigu iškyla būtinybė spausdinti dokumentus, naudoti perdirbtą popierių, atitinkantį žaliojo pirkimo reikalavimus, nurodytus Apraše;
   17. atsakyti tiek prieš Užsakovą, tiek prieš valstybės (savivaldos) institucijas, tiek ir prieš kitus asmenis dėl netinkamai suteiktų Paslaugų. Teikėjas atlygina Užsakovui dėl Teikėjo netinkamai suteiktų Paslaugų patirtus nuostolius. Tuo atveju, jei Užsakovui yra pareiškiamas ieškinys, pretenzija ar atsiranda grėsmė šioms ir panašioms aplinkybėms atsirasti dėl Teikėjo veiklos (veiksmų, neveikimo) teikiant Paslaugas, Teikėjas įsipareigoja nedelsdamas imtis veiksmų siekiant situacijai išsiaiškinti ir ginčą išspręsti.
4. Teikėjas turi teisę atsisakyti vykdyti Sutartį, jei Užsakovas nepašalina Teikėjo įspėjime nurodytų aplinkybių, kliudančių tinkamai atlikti šia Sutartimi numatytą užduotį ir reikalauti apmokėjimo už suteiktas Paslaugas.

**VIII. ŠALIŲ ATSAKOMYBĖ**

1. Teikėjas įsipareigoja pašalinti Paslaugų trūkumus, klaidas ir (ar) netikslumus ne vėliau kaip per 3 d. d. arba dėl pagrįstų aplinkybių per kitą su užsakovu suderintą terminą. Teikėjas, nepašalinęs trūkumų, klaidų ir (ar) netikslumų per su Užsakovu suderintą terminą, įsipareigoja sumokėti Užsakovui 100 (vieno šimto) Eur delspinigius už kiekvieną uždelstą dieną ir atlyginti Užsakovui dėl to patirtus nuostolius, kurių nepadengia minėtos netesybos.
2. Teikėjas, netinkamai teikęs ar nesuteikęs Paslaugų, įsipareigoja:
   1. sumokėti Užsakovui 1 000 (vieno tūkstančio) Eur baudą už Komisijos pasirašytą nepriimtų darbų aktą, kuomet statinys neatitinka projekto sprendinių ir (ar) normatyvinių techninių dokumentų reikalavimų;
   2. sumokėti Užsakovui 500 (penkių šimtų) Eur baudą už Techninės specifikacijos 20.1 – 20.2, 20.4, 20.6, 20.8, 20.10, 20.13, 20.15, 20.24, 20.27 – 20.29, 20.35 – 20.36 papunkčiuose nurodytų funkcijų/pareigų nevykdymo ir (ar) netinkamo vykdymo kiekvieną atvejį;
   3. sumokėti Užsakovui 300 (trijų šimtų) Eur baudą, kai Teikėjas Techninės specifikacijos 20.5, 20.7, 20.9, 20.11, 20.14, 20.17 – 20.18 papunkčiuose numatytas funkcijas vykdė netinkamai ar jų nevykdė ir (ar) kai nesuteikė Paslaugų numatytais terminais;
   4. sumokėti Užsakovui 100 (vieno šimto) Eur baudą už Techninės specifikacijos 20.12, 20.19 – 20.20, 20.23, 20.25 – 20.26, 20.34 papunkčiuose nurodytų funkcijų/pareigų nevykdymo ir (ar) netinkamo vykdymo kiekvieną atvejį;
   5. Jei Teikėjas pažeidžia Sutarties 51.13, 51.14 ir (ar) 51.15 punktuose nustatytas pareigas laiku teikti atitinkamus teisingus dokumentus, Užsakovas gali taikyti 500 Eur (penkių šimtų eurų) baudą už kiekvieną pažeidimo atvejį.
   6. Už Techninės specifikacijos 20.3, 20.16, 20.21 – 20.22, 20.30 – 20.33, 20.37 papunkčiuose ir 26 punkte nurodytų funkcijų/pareigų nevykdymo ir (ar) netinkamo vykdymo kiekvieną atvejį Teikėjui skiriamas įspėjimas raštu ar Sutartyje nurodytu el. paštu. Sutarties galiojimo metu, Teikėją įspėjus dėl Paslaugų nevykdymo ir (ar) netinkamo vykdymo daugiau nei 3 kartus, už kiekvieną kitą nustatytą atvejį Teikėjas įsipareigoja Užsakovui sumokėti 150 (vieno šimto penkiasdešimties) Eur baudą.
   7. Teikėjui nepašalinus suteiktų Paslaugų trūkumų, klaidų ir (ar) netikslumų per su Užsakovu suderintą laiką, Užsakovas turi teisę be atskiro Teikėjo įspėjimo pasitelkti trečiuosius asmenis nustatytiems trūkumams, klaidoms ir (ar) netikslumams pašalinti ir turėtomis išlaidomis sumažinti Teikėjui pagal Sutartį mokėtinas sumas. Nustačius Užsakovo patirtus su trūkumų, klaidų ir (ar) netikslumų šalinimu susijusius nuostolius, Užsakovas per protingą terminą apie tai informuoja Teikėją. Tokiu atveju Teikėjas privalės atlyginti visus Užsakovo patirtus su trūkumų, klaidų ir (ar) netikslumų šalinimu susijusius nuostolius.
   8. Teikėjui nevykdant šios Sutarties 54.7 punkto įsipareigojimų ir (ar) nevykdant bei netinkamai vykdant Techninėje specifikacijoje nustatytų funkcijų/įsipareigojimų, Užsakovas gali inicijuoti statinio statybos techninio prižiūrėtojo(-ų) atestato, suteikiančio teisę eiti ypatingo statinio statybos techninio prižiūrėtojo pareigas, atėmimo procedūras.
   9. Užsakovas, nepagrįstai uždelsęs atsiskaityti už teikiamas Paslaugas šioje Sutartyje nustatyta tvarka ir terminais, moka Teikėjui Lietuvos Respublikos mokėjimų, atliekamų pagal komercines sutartis, vėlavimo prevencijos įstatymo nustatyto dydžio palūkanas nuo neapmokėtos sumos už kiekvieną uždelstą dieną, išskyrus atvejus, nurodytus Sutarties 37 punkte.
   10. Teikėjas yra visiškai atsakingas už žalą, padarytą tretiesiems asmenims, jų turtui, teikiant Sutartyje numatytas Paslaugas. Teikėjas taip pat atsako už subteikėjų (atsakingas partneris – už ūkio subjektų grupės partnerių), jų įgaliotų atstovų ir (ar) darbuotojų veiksmus arba neveikimą.
   11. Teikėjas savo darbuotojams turi parūpinti saugos priemones, proporcingas jiems kylančiam pavojui.Taip pat Teikėjas turi užtikrinti, kad tokiomis priemonėmis apsirūpintų pasamdyti ekspertai ir subteikėjai.

**IX. SUTARTIES SĄLYGŲ ĮVYKDYMO UŽTIKRINIMAS. DRAUDIMAS**

1. Teikėjas privalo ne vėliau kaip **per 10 (dešimt) darbo dienų** po Sutarties pasirašymo dienos savo sąskaita pateikti tinkamai įformintą (*Valstybinės reikšmės krašto kelio Nr. 154 Šiauliai–Gruzdžiai–Naujoji Akmenė kapitalinis remontas įrengiant 54,840 km žiedinę sankryžą – techninės priežiūros paslaugos*) konkurso sąlygose (toliau **–** Konkurso sąlygos) **1.22 punkte** nurodytos sumos dydžio banko ar kitos kredito įstaigos išduotą Sutarties sąlygų įvykdymo užtikrinimo banko garantiją arba Teikėjo išduotą garantiją deponuojant lėšas Užsakovo banko sąskaitoje pagal Konkurso sąlygų 4 priede pateiktą formą. Banko ar kitos kredito įstaigos išduotos Sutarties sąlygų įvykdymo užtikrinimo banko garantijos arba Teikėjo garantijos suma turi būti ne mažesnė **kaip 10 (dešimt) % nuo** **pradinės Sutarties vertės** Eurais be PVM. Banko ar kitos kredito įstaigos išduota sutarties sąlygų įvykdymo užtikrinimo banko garantija arba Teikėjo garantija turi galioti **iki statinio statybos darbų užbaigimo deklaracijos ar statybos užbaigimo akto įregistravimo VĮ „Registrų centras“ dienos**. Jeigu Teikėjas pateikia savo išduotą garantiją, tai kartu su šia garantija Teikėjas turi pateikti įrodymus, kad deponavo lėšas Užsakovo nurodytoje banko sąskaitoje. Jei Teikėjas nepateikia Sutarties užtikrinimo per šiame punkte nurodytą laikotarpį, laikoma, kad Teikėjas atsisakė sudaryti Sutartį.
2. Teikėjas gali pateikti Sutarties 55 punkte nurodytus Sutarties įvykdymo užtikrinimo dokumentus, galiojančius trumpesnį laikotarpį, tačiau privalės tęsti jų galiojimą Sutarties 57 punkte nustatyta tvarka, kad bendras šių dokumentų galiojimo terminas būtų netrumpesnis negu nurodytas 55 punkte.
3. Teikėjas įsipareigoja:
   1. Užsakovui pasinaudojus Sutarties įvykdymo užtikrinimu, per **10 (dešimt) darbo dienų** pateikti naują Sutarties sąlygų įvykdymo užtikrinimo dokumentą;
   2. Sutarties galiojimo metu, baigiantis Sutarties sąlygų vykdymo užtikrinimui, ne vėliau, kaip likus **10 (dešimt) darbo dienų** iki Sutarties sąlygų įvykdymo užtikrinimo pabaigos, pateikti naują Sutarties sąlygų įvykdymo užtikrinimo dokumentą;
   3. tuo atveju, kai Paslaugų teikimo pabaiga yra pratęsiama, taip pat turi būti nepertraukiamai pratęstas ir Sutarties įvykdymo užtikrinimo dokumento galiojimo terminas;
   4. Sutarties galiojimo metu, pasirašius papildomą susitarimą prie Sutarties dėl Sutarties vertės pokyčio, per **10 (dešimt) darbo dienų** pateikti atnaujintą Sutarties sąlygų įvykdymo užtikrinimo dokumentą, atitinkantį 55 punkto sąlygas;
   5. Užtikrinti, kad šiame Sutarties skyriuje nurodyti pateikiami draudimo bendrovės ir banko dokumentai būtų išduoti: (a) Europos Sąjungoje licencijuoto banko arba draudimo bendrovės; arba (b) banko ar draudimo bendrovės iš trečiosios šalies, kurie dokumento išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį; reitingą turi atitikti bankas arba draudimo bendrovė, kuri išdavė dokumentą, arba bendrovių grupė, kuriai jie priklauso.
4. Teikėjui pagal šią Sutartį neįvykdžius arba netinkamai įvykdžius įsipareigojimus, kurie yra užtikrinti Sutarties įvykdymo užtikrinimu arba Sutarties 80 ir 81 punktų atvejais, Užsakovas turi teisę pasinaudoti jam pateiktu Sutarties įvykdymo užtikrinimu.
5. Per **10 (dešimt) darbo dienų** po Sutarties pasirašymo, suderinęs privalomojo draudimo sąlygas su Užsakovu, Teikėjas privalo savo sąskaita apdrausti statinio statybos techninio prižiūrėtojo civilinę atsakomybę privalomuoju draudimu dėl netinkamai atliktų Sutartyje numatytų Paslaugų draudimo suma, kuri turi sudaryti 10 (dešimt) % Sutarties vertės su PVM, bet ne mažiau kaip 43 400 (keturiasdešimt trys tūkstančiai keturi šimtai) Eur vienam draudžiamajam įvykiui visam Paslaugų teikimo laikotarpiui pagal Statybos įstatymo keliamus reikalavimus bei pateikti Užsakovui draudimo bendrovės išduotą (-as) statinio statybos techninio prižiūrėtojo civilinės atsakomybės privalomojo draudimo liudijimo (-ų) kopiją (-as) ir mokestinio pavedimo kopiją (-as), kad draudimo įmokos už šiuos išduotus privalomojo draudimo liudijimus yra sumokėtos.
6. Draudimo sutartis sudaroma terminui, kuris apima laikotarpį nuo statinio statybos techninės priežiūros pradžios iki pabaigos (statytojo objekto statybos užbaigimo akto arba deklaracijos apie statybos užbaigimą pasirašymo dienos.
7. Teikėjas įsipareigoja savo sąskaita pratęsti (atnaujinti) sudarytą (-as) statinio statybos techninio prižiūrėtojo civilinės atsakomybės privalomojo draudimo sutartį (-is) ir pateikti Užsakovui šių privalomojo draudimo sutarčių pratęsimų (atnaujinimų) patvirtinančių dokumentų kopijas, jeigu privalomojo draudimo liudijimo galiojimo pabaiga bus anksčiau, negu bus pasirašytas objekto statybos užbaigimo aktas arba deklaracija apie statybos užbaigimą arba tuo atveju, kai Paslaugų teikimo pabaiga yra pratęsiama.
8. Teikėjas per visą Sutarties galiojimo laikotarpį, ne vėliau kaip per **5 (penkias) darbo dienas** po to, kai to pareikalauja Užsakovas, turi pateikti įrodymus dėl pateikto (-ų) draudimo liudijimo (-ų) galiojimo ir draudimo įmokų sumokėjimo.

**X. SUBTEIKĖJAI IR SPECIALISTAI, JŲ KEITIMO TVARKA, ŪKIO SUBJEKTŲ GRUPĖS NARIŲ APIMČIŲ KEITIMO TVARKA**

1. Teikėjas atsako už visus pagal Sutartį prisiimtus įsipareigojimus, nepriklausomai nuo to, ar jiems vykdyti bus pasitelkiami tretieji asmenys, tarp jų – subteikėjai.
2. Sutarčiai vykdyti pasitelkiami šie subteikėjai:nėra*.* Teikėjas įsipareigoja per **10 (dešimt) darbo dienų** po Sutarties pasirašymo dienos pranešti Užsakovo atstovui subteikėjų kontaktinius duomenis ir subteikėjų atstovus ir subteikėjų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.
3. Sutarties galiojimo metu subteikėjų keitimas vietomis tarp Sutartyje numatytų subteikėjų, didesnės (mažesnės) Paslaugų dalies, negu buvo suderinta, perdavimas kitam Sutartyje numatytam subteikėjui, papildomų subteikėjų pasitelkimas, kai apie subteikėjų pasitelkimą Užsakovas buvo informuotas iki Sutarties pasirašymo, arba Sutartyje numatytų subteikėjų atsisakymas galimas tik raštu ne mažiau nei prieš **5 (penkias) darbo dienas** apie tai informavus Užsakovą ir pateikus subteikėjų patvirtinimus, kad jie yra informuoti apie tiesioginio atsiskaitymo galimybę pagal šią Sutartį.
4. Sutarties galiojimo metu ketinant keisti Sutartyje numatytus subteikėjus vietomis, perduoti didesnę (mažesnę) Paslaugų dalį, negu buvo suderinta, kitam Sutartyje numatytam subteikėjui, pasitelkti papildomus subteikėjus, atsisakyti Sutartyje numatytų subteikėjų, Teikėjo kartu su subteikėjais kvalifikacija turi būti ne mažesnė nei buvo reikalaujama pirkimo dokumentuose. Teikėjas privalo pateikti naujo subteikėjo kvalifikacijos atitiktį ir pašalinimo pagrindų nebuvimą patvirtinančius dokumentus bei Europos bendrąjį viešųjų pirkimų dokumentą pagal Konkurso sąlygas. Jeigu subteikėjas neatitinka kvalifikacijos reikalavimų ar atitinka bent vieną pirkimo dokumentuose nustatytą pašalinimo pagrindą, Teikėjas per **5 (penkias) darbo dienas** privalo pakeisti minėtą subteikėją reikalavimus atitinkančiu subteikėju.
5. Teikėjas, informavęs prieš **5 (penkias) darbo dienas** raštu ir (ar) el. paštu, šios Sutarties galiojimo metu gali pasitelkti naują pagrindinį darbuotoją arba bet kurį pagrindinį darbuotoją pakeisti nauju pagrindiniu darbuotoju nurodant svarbias priežastis (pvz. ligos, atostogų, komandiruočių, nutrauktos darbo sutarties ir kitais atvejais).
6. Teikėjas, pasitelkdamas ar pakeisdamas pagrindinius darbuotojus, kartu su prašymu, turi pateikti deklaraciją apie tokio darbuotojo kvalifikacinę patirtį, Užsakovui paprašius, ir tą įrodančius dokumentus, o pasitelkiami ar keičiami pagrindiniai darbuotojai turi atitikti Paslaugų viešojo pirkimo sąlygose numatytus reikalavimus.
7. Užsakovas Sutarties vykdymo metu gali raštu paprašyti, nurodydamas pagrįstą priežastį, pakeisti bet kurį Teikėjo pagrindinį darbuotoją, jei yra manoma, kad tas darbuotojas neatlieka savo pareigų pagal Sutarties sąlygas.
8. Teikėjas įsipareigoja užtikrinti, kad Sutarties sudarymo metu ir visą jos galiojimo laikotarpį Teikėjo specialistai turėtų reikiamą kvalifikaciją, teisę ir patirtį, reikalingą Paslaugoms teikti.

**XI. STATINIO STATYBOS TECHNINIO PRIŽIŪRĖTOJO PRIEVOLĖS PER GARANTINĮ TERMINĄ**

1. Statinio statybos techninis prižiūrėtojas (kartu su statinio projektuotoju, statinio projekto ekspertizės rangovu ir rangovu) Lietuvos Respublikos civilinio kodekso (toliau **–** Civilinio kodekso) ir Statybos įstatymo nustatyta tvarka atsako už statinio sugriuvimą ar per garantinį terminą nustatytus defektus.
2. Statinio garantinis terminas (skaičiuojant nuo visų rangovo atliktų statybos darbų perdavimo Užsakovui dienos) atitinka statybos darbų sutartyje nustatytą garantinį terminą. Garantinis terminas gali būti sustabdomas tam laikui, kurį statinys negalėjo būti naudojamas dėl nustatytų defektų, už kuriuos atsako rangovas.
3. Teikėjas viso garantinio termino metu, nustačius statybos darbų defektus ar trūkumus, įsipareigoja savo sąskaita suteikti techninės priežiūros paslaugas defekto šalinimo metu bei suderinti ištaisyto defekto atliekamų laboratorinių bandymų/matavimų kiekį ir vietas bei raštu informuoti Užsakovą, pateikiant išsamią informaciją apie defekto ištaisymą. Užsakovas gali Teikėjo rizika ir sąskaita pats arba pasitelkdamas trečiuosius asmenis atlikti nustatytų statybos darbų defektų ir trūkumų techninę priežiūrą. Tokiu atveju Teikėjas privalės atlyginti visus Užsakovo patirtus su trūkumų šalinimu susijusius nuostolius (techninės priežiūros paslaugoms defektų ir trūkumų šalinimo metu). Garantinio laikotarpio metu atsiradus statybos darbų defektų, garantinis laikotarpis yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra pratęsiamas tam laikotarpiui, kuriam buvo sustabdytas.

**XII. KONFIDENCIALUMAS**

1. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Sutarties Šalis daugiau, negu to reikia šiai Sutarčiai tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus. Teikėjas privalo užtikrinti, kad fizinių asmenų duomenų tvarkymas būtų suderintas su 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas nuostatų reikalavimais.
2. Jeigu Šalis, vykdydama šią Sutartį, gavo iš kitos Šalies informaciją, kuri yra komercinė paslaptis, arba kitokią konfidencialią informaciją, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.

**XIII. NENUGALIMA JĖGA (*force majeure*)**

1. Šalys visiškai ar iš dalies atleidžiamos nuo šios Sutarties ar jos dalies įsipareigojimų vykdymo, jei tai įvyko dėl nenugalimos jėgos, atsiradusios po šios Sutarties pasirašymo. Nenugalimos jėgos faktą turi įrodyti Šalis, nevykdanti ar nebegalinti vykdyti šioje Sutartyje nustatytų įsipareigojimų.
2. Nenugalimos jėgos aplinkybės turi būti patvirtintos Civilinio kodekso, Lietuvos Respublikos Vyriausybės 1996 m. liepos 15 d. nutarimo Nr. 840 „Dėl Atleidimo nuo atsakomybės esant nenugalimos jėgos *(force majeure)* aplinkybėms taisyklių patvirtinimo“ ir Lietuvos Respublikos Vyriausybės 1997 m. kovo 13 d. nutarimo Nr. 222 „Dėl Nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“ nustatyta tvarka.
3. Apie tokių aplinkybių atsiradimą viena Šalis kitai įsipareigoja pranešti ne vėliau kaip per 15 (penkiolika) kalendorinių dienų nuo aplinkybių atsiradimo. Nepranešimas neatleidžia nuo šioje Sutartyje numatytų įsipareigojimų vykdymo.
4. Nenugalimos jėgos atveju Šalys dėl atsiradusių nuostolių papildomo atlyginimo ir Paslaugų teikimo terminų pratęsimo susitaria abipusiu susitarimu.

**XIV. SUTARTIES NUTRAUKIMAS**

1. Užsakovas, raštu įspėjęs prieš 30 (trisdešimt) kalendorinių dienų, gali vienašališkai nutraukti Sutartį dėl esminio Sutarties pažeidimo ir reikalauti atlyginti nuostolius, jeigu Teikėjas:
   1. Per 5 (penkias) darbo dienas nuo faktinės statybos darbų vykdymo pradžios nepradeda teikti Paslaugų arba daugiau negu tris kartus teikia Paslaugas, pažeisdamas Techninėje specifikacijoje nustatytus terminus;
   2. Paslaugas teikia nekokybiškai;
   3. Nepašalina Paslaugų trūkumų per Užsakovo nustatytus terminus arba trūkumai yra esminiai ir Teikėjas nepajėgus užbaigti Paslaugų be esminių trūkumų ar didelių nuostolių Užsakovui;
   4. nepateikia ar nepratęsia Sutarties įvykdymo užtikrinimo ir (ar) civilinės atsakomybės draudimo;
   5. kitais šios Sutarties ir teisės aktų numatytais atvejais.
2. Užsakovas be išankstinio įspėjimo gali vienašališkai nutraukti Sutartį dėl esminio Sutarties pažeidimo ir reikalauti atlyginti nuostolius, jeigu Teikėjas:
   1. Teikėjas tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, arba jo turtą pradeda valdyti teismas ar bankroto administratorius, arba jo veikla yra sustabdyta ar apribota arba jo padėtis pagal šalies, kurioje jis registruotas, įstatymus yra tokia pati ar panaši, arba jis su kreditoriais yra sudaręs taikos sutartį (Teikėjo ir kreditorių susitarimą tęsti Teikėjo veiklą, kai Teikėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti) ir nepateikia Užsakovui pagrįstų įrodymų, kad sugebės tinkamai įvykdyti Sutartį, bei neištaiso pažeidimo gavęs Užsakovo pretenziją; kai tokias sąlygas atitinka Teikėjo jungtinės veiklos partneris ar Subjektas, kurio pajėgumais remiasi Teikėjas, ir Šalys pagal Sutarties sąlygas nesusitaria dėl tokio asmens pakeitimo kitu ir nėra pateikiama įrodymų, kad Teikėjas sugebės toliau tinkamai įvykdyti įsipareigojimus pagal Sutartį;
   2. siekdamas sudaryti Sutartį su Užsakovu, buvo sudaręs susitarimą, neleistinai ribojantį konkurenciją;
   3. Sutarties vykdymo metu įtraukiamas į nepatikimų teikėjų sąrašą;
   4. paaiškėja, kad Teikėjas turėjo būti pašalintas iš konkurso pagal Viešųjų pirkimų įstatymo 46 straipsnio 1 dalį ar dėl kitų Konkurso sąlygose nustatytų pašalinimo pagrindų;
   5. Teikėjas Sutarties vykdymo metu nebeatitinka Konkurso sąlygose nustatytų kvalifikacinių reikalavimų.
3. Jeigu Užsakovas nutraukia Sutartį dėl priežasčių, nurodytų šios Sutarties 80 ir 81 (išskyrus 81.1 punktą) punktuose, Užsakovas sumoka už iki Sutarties nutraukimo tinkamai teiktas Paslaugas pagal pateiktus ir tarpusavyje suderintus atsiskaitymo dokumentus šios Sutarties VI skyriuje „Atsiskaitymo tvarka“ nustatyta tvarka.
4. Teikėjas privalo atlyginti Užsakovui visas dėl Sutarties nutraukimo susidariusias išlaidas ir kompensuoti dėl Sutarties nutraukimo patirtus nuostolius.
5. Teikėjas, nutraukęs Sutartį dėl nepateisinamos priežasties, netenka teisės reikalauti Sutarties įvykdymo užtikrinimo dokumente nurodytos sumos. Ši suma yra laikoma Užsakovo minimaliais nuostoliais ir neatleidžia Teikėjo nuo pareigos atlyginti visus Užsakovo nuostolius, viršijančius Sutarties įvykdymo užtikrinimo dokumente nurodytą sumą.
6. Užsakovas be išankstinio įspėjimo vienašališkai nutraukia Sutartį Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priėmus sprendimą, patvirtinantį, kad Sutartis neatitinka nacionalinio saugumo interesų. Tokiu atveju atsiskaitymai tarp Šalių Sutarties nutraukimo dienai atliekami Sutarties VI skyriuje „Atsiskaitymo tvarka“ nustatyta tvarka.
7. Šalių tarpusavio sutarimu Sutartis gali būti nutraukta bet kuriuo metu. Tokiu atveju atsiskaitymai tarp Šalių Sutarties nutraukimo dienai atliekami šios Sutarties VI skyriuje „Atsiskaitymo tvarka“ nustatyta tvarka.

**XVI. KITOS SUTARTIES SĄLYGOS**

*XVI.A. Atsakingi asmenys ir bendravimas*

1. Užsakovas ir Teikėjas susirašinėja lietuvių kalba. Visi pranešimai, sutikimai ir kita informacija laikomi įteiktais tinkamai, jeigu yra išsiųsti elektroniniu paštu (patvirtinant gavimą), registruotu paštu šioje Sutartyje nurodytais adresais.
2. Užsakovas, vadovaudamasis Viešųjų pirkimų įstatymo 87 straipsnio 2 dalies 12 punktu, sudarant pirkimo sutartį skiria atsakingą asmenį/is: už sutarties vykdymą
3. Teikėjo atstovas, atsakingas už Sutarties vykdymą –
4. Sutarties vykdymo metu Teikėjo pranešimai ir (ar) prašymai Užsakovui siunčiami nurodant žemiau esančioje lentelėje pateiktą (-us) projekto (-ų) kodą (-us) elektroninio pašto adresu [projektai@vialietuva.lt](mailto:projektai@vialietuva.lt) arba naudojantis nacionaline elektroninių siuntų pristatymo informacine sistema E. pristatymas:

|  |  |  |
| --- | --- | --- |
| **Eil. Nr.** | **Projekto pavadinimas** | **Projekto kodas** |
| 1. | Valstybinės reikšmės krašto kelio Nr. 154 Šiauliai–Gruzdžiai–Naujoji Akmenė kapitalinis remontas įrengiant 54,840 km žiedinę sankryžą | 2021-417-P-1 |

1. Teikėjo elektroninio pašto adresas, kuriuo Sutarties vykdymo metu siunčiami Užsakovo pranešimai ir (ar) prašymai Teikėjui yra: *[info@viamatika.lt](mailto:info@viamatika.lt)*
2. Bet kokie pranešimai, informacija, dokumentai ar korespondencija dėl Sutarties ar jos vykdymo teikiami raštu lietuvių kalba arba el. paštu, kai tai numatyta šioje Sutartyje, išskyrus mokėjimo dokumentus.
3. Šalys įsipareigoja nedelsiant pranešti viena kitai raštu apie Sutartyje nurodytų adresų ir šiame Sutarties skyriuje nurodytų atsakingų asmenų duomenų bei elektroninio pašto adresų pasikeitimą. Jei Šalis raštu praneša kitą adresą, nuo to momento pranešimai privalo būti pristatomi naujuoju adresu. Šalis, tinkamai nepranešusi apie šių duomenų pasikeitimus laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais duomenimis.
4. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti. Jeigu informacija perduodama elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, elektroniniu paštu patvirtina jos gavimo faktą.

*XVI.B. Baigiamosios nuostatos*

1. Vykdydamos šią Sutartį, Šalys vadovaujasi Civiliniu kodeksu, Lietuvos Respublikos įstatymais, normatyviniais statybos techniniais dokumentais ir kitais teisės aktais, Užsakovo parengtais pirkimo dokumentais, viešojo pirkimo metu pateiktu Teikėjo pasiūlymu, Technine specifikacija.
2. Sutarties sąlygos Sutarties galiojimo laikotarpiu gali būti keičiamos tik Viešųjų pirkimų įstatymo nustatyta tvarka ir atvejais.
3. Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami Lietuvos Respublikos įstatymų nustatyta tvarka Lietuvos Respublikos teismuose pagal Užsakovo buveinės vietą.
4. Sutartis įsigalioja, Šalims ją pasirašius (jeigu Sutartis sudaroma su Užsienio teikėju, pateikus Sutarties 51.13 papunktyje nurodytus dokumentus), ir Teikėjui pateikus pirkimo dokumentų reikalavimus atitinkantį Sutarties įvykdymo užtikrinimo dokumentą, Sutarties 60 punkte nurodytus reikalavimus atitinkantį sudarytą civilinės atsakomybės privalomąjį draudimą patvirtinančius dokumentus, ir galioja iki visiško sutartinių įsipareigojimų įvykdymo arba Sutarties nutraukimo.
5. Šalys neturi teisės perduoti trečiajam asmeniui reikalavimo teisės pagal šią Sutartį be raštiško kitos Šalies sutikimo. Jeigu Teikėjas, Užsakovui sutikus, sudaro faktoringo sutartį su finansuotoju, Teikėjas privalo Užsakovui pateikti faktoringo sutarties kopiją arba išrašą, o pateikdamas PVM sąskaitą faktūrą Užsakovui, privalo nurodyti, kad pagal pateikiamą PVM sąskaitą faktūrą yra ar bus perleistas piniginis reikalavimas finansuotojui. Finansuotojui išmokėtų sumų dydžiu yra mažinamos Teikėjui mokėtinos sumos.
6. Sutartis laikoma sudaryta, kai kvalifikuotu elektroniniu parašu ją pasirašo paskutinioji Šalis.
7. Šalių atstovams yra žinoma, kad Šalių ir (ar) jų atstovų, kitų Sutartyje nurodytų asmenų duomenys, būtini tinkamam Sutarties sudarymui ir įvykdymui, yra tvarkomi be atskiro jų sutikimo sutarties vykdymo pagrindu. Kiekviena šalis (toliau – informuojančioji šalis) įsipareigoja tinkamai informuoti savo darbuotojus apie jų asmens duomenų tvarkymą, vykdomą kitos Šalies šios Sutarties sudarymo ir vykdymo tikslais, pateikdama visą 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 13 ar 14 straipsnyje nurodytą informaciją. Jei informuojančioji šalis tokios informacijos apie kitą Šalį neturi, ji privalo paprašyti pastarosios pateikti informuojančiajai šaliai visą informaciją elektroniniu paštu, o Šalis, kurios prašoma pateikti informaciją be nepagrįsto delsimo privalo šią informaciją pateikti. Informuojančioji šalis savo darbuotojus su anksčiau nurodyta informacija privalo supažindinti pasirašytinai, teisės aktų nustatyta tvarka saugoti šią informaciją, ir kitai Šaliai pareikalavus, ją nedelsiant pateikti.
8. Dėl visko, kas tiesiogiai nereglamentuota šioje Sutartyje, Šalys privalo vadovautis Lietuvos Respublikos įstatymais ir kitais teisės aktais.
9. Šių Paslaugų viešojo pirkimo sąlygų dokumentai, šio pirkimo metu pateiktas Teikėjo pasiūlymas yra neatsiejama šios Sutarties dalis.

|  |  |
| --- | --- |
| **Užsakovas:**  Akcinė bendrovė „Via Lietuva“  Kauno g. 22-202  LT–03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“ | **Teikėjas:**  AB „VIAMATIKA“  Granito g. 3-101  02300 Vilnius  Duomenys kaupiami ir saugomi  Juridinių asmenų registre  kodas 120721845  PVM mokėtojo kodas LT207218417  Telefonas +370 5 264 47 85  El. paštas *info@viamatika.lt*  AB SEB bankas, SWIFT kodas CBVILT2X, IBAN LT38 7044 0600 0165 3167 |